Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: Jokainen, joka kuvittelee, että Israel ei aio -
saavuttaa kaikkia sotatavoitteitaan Gazassa, elää harhassa.
Puolustusministeri Gallant: Israelin meri- ja ilmavoimat -
valmistautuvat vastaamaan laivaliikenteeseen kohdistuviin uhkiin.
Iranin liittolaiset -
ovat tehneet jälleen raketti-iskun Yhdysvaltain tukikohtaan Irakissa.
Israelin armeija on saanut kartoitettua -
islamistisen Hamasin maanalaisen infrastruktuurin Pohjois-Gazassa.
Kontra-amiraali Daniel Hagari kertoi, että Israelin puolustusvoimat (IDF) -
on laajentanut operatiivisia toimiaan uusille alueille Gazassa.
IDF:n joukot kiihdyttävät taisteluja ja laajentavat operaatioita -
Daraj Tuffahiin, joka sijaitsee lähellä Shujaiyaa. Jabaliyan, Beit Hanounin, -
Shujaiyan ja Daraj Tuffahin osalta operaatiot on saatu päätökseen.
Nämä paikat sijaitsevat lähietäisyydellä -
Nir Amin, Kfar Azan ja Miflasimin israelilaisyhteisöistä.
Rajaturvallisuuden uudelleenmäärittely -
on osa terrorisminvastaista sotaamme näillä alueilla.
Tavoitteemme on muuttaa turvallisuustilannetta, -
jotta asukkaat voivat aikanaan palata koteihinsa.
Amiraali Hagari ilmoitti, että IDF on saanut hallintaansa -
Hamasin johdon tärkeimmän maanalaisen infrastruktuurin, -
josta käsin terrorijärjestö kontrolloi Gazan pohjoisosaa.
IDF:n joukot operoivat Hamasin eliittialueella Gazan kaupungissa.
Hamasin poliittisen ja sotilaallisen johdon instituutiot -
ovat keskittyneet tuolle alueelle.
Satoja terrorirakenteita on kätketty siellä siviilirakennusten suojiin.
Maajoukkomme paikansivat tiedustelutietojen pohjalta -
Hamas-johdon käyttämän strategisen maanalaisen infrastruktuuriverkoston.
Haniya, Deif ja Yahya Sinwar -
ovat kaikki käyttäneet tätä infraa sekä rutiini- että hätätilanteissa.
Täältä he johtivat myös lokakuun 7. päivän operaatioita.
Hamasin maanalainen infrastruktuuri rakentuu tunneliverkostosta, -
joka ulottuu äsken mainitulta Hamasin eliittialueelta -
useisiin sairaaloihin, kuten Shifaan, -
samoin kouluihin, UNRWA:n tiloihin ja muihin siviilirakenteisiin.
IDF työskentelee järjestelmällisesti -
tuhotakseen terrori-infrastruktuurin Gazasta.
Samaan aikaan Bidenin hallinto on alkanut painostaa Israelia -
siirtymään nykyisestä korkean intensiteetin vaiheesta -
rajatumpaan kapasiteettiin -
― sotatavoitteiden operatiivisista vaatimuksista riippumatta.
On selvää, -
että tässä konfliktissa pitää siirtyä matalamman intensiteetin vaiheeseen.
Odotamme ja haluamme, -
että siinä siirrytään tarkemmin kohdennettuihin -
ja pienemmillä joukoilla toteutettuihin operaatioihin.
Operaatioiden on kohdistuttava -
Hamasin johtoon, tunneliverkostoon ja muihin kriittisiin kohteisiin.
Uskon, että jos näin toimitaan, -
myös siviileille koituvat vahingot -
vähenevät merkittävästi.
Olemme pitäneet keskusteluissamme lähes päivittäin esillä sitä, -
miten ensiarvoisen tärkeää on se, kuinka Israel toteuttaa operaatioitaan.
Bidenin hallinnon ulkoministeri -
kummasteli kuitenkin tulitaukovaatimuksiin liittyen, -
että miksei kukaan tulitaukoa vaativista tahoista -
patista hyökkääjää eli islamistista Hamasia laskemaan aseensa.
Se nimittäin lopettaisi sodan saman tien.
Ymmärrettävästi kaikki haluaisivat -
tämän konfliktin päättyvän niin pian kuin mahdollista.
Mutta jos sen seurauksena Hamas jää paikoilleen -
ja sillä on valmius toistaa julki- lausutun aikomuksensa mukaisesti -
lokakuun 7. päivän tapahtumat yhä uudestaan, -
se ei ole Israelin etujen mukaista.
Se ei ole alueen eikä koko maailmankaan etujen mukaista.
Minua hätkähdyttää, -
että vaikka niin monet maat -
vaativat tämän konfliktin loppumista, silti kukaan ei sano tai vaadi, -
että Hamasin pitäisi lopettaa siviilien takana piileskely, -
laskea aseensa ja antautua. Jos Hamas tekisi sen, -
tämä konflikti päättyisi huomenna. Se olisi päättynyt jo yli kuukausi sitten.
Miksi hyökkääjälle ei esitetä vaatimuksia, -
vaan ainoastaan uhrille?
Olisi hyvä, että Hamasiin kohdistettaisiin -
voimakasta kansainvälistä painetta sodan lopettamiseksi.
Niin voisi käydä jo huomenna.
Samalla kun USA tekee kovasti töitä -
estääkseen konfliktia leviämästä muualle, -
Israelin pääministeri Benjamin Netanjahu korosti videolausunnossa, -
että odotukset siitä, että Israel lopettaisi taistelut, ovat harhaisia.
Viemme tämän sodan loppuun asti. Se jatkuu, kunnes Hamas on tuhottu -
― voittoon saakka.
Se, joka luulee meidän aikovan lopettaa, ei elä tässä todellisuudessa.
Emme lopeta taistelemista ennen kuin kaikki sotatavoitteemme -
― Hamasin tuhoaminen, -
panttivankien vapauttaminen ja uhan poistaminen Gazasta ― on saavutettu.
Iskemme Hamasia kovalla tulivoimalla kaikkialla, myös tänään.
Iskemme myös heidän rikos- kumppaneitaan lähellä ja kaukana.
Kaikki Hamas-terroristit, ensimmäisestä viimeiseen, -
ovat kuoleman omia. Heillä on vain kaksi vaihtoehtoa: antautua tai kuolla.
Israelin puolustusministeri Joav Gallant vieraili -
Eilatin rannikon lähellä operoivan Israelin laivaston aluksella.
Israel ei suvaitse minkäänlaisia yrityksiä vahingoittaa sen aluetta, -
Gallant painotti. Hän sanoi, että Israelin meri- ja ilmavoimat -
valmistautuvat toimintakäskyn saamiseen.
Alusten INS Herev, INS Hanit ja INS Magen laivastojoukot, -
kiitän teitä viime päivien toiminnastanne, -
kun olette puolustaneet Israelia mereltä ja maalta tulevilta uhilta.
Edessämme on vielä monia tehtäviä. Onnea ja menestystä tehtäviinne.
Gallantin kommentit olivat nähtävästi vastaus Iranin jemeniläisen välikäden,
huthien hallitseman Ansar Allahin johtajan tuoreimpaan lausuntoon.
Yhdysvallat ilmoitti uudesta toimenpiteestä.
Se on alusta asti pyrkinyt suojelemaan israelilaisia -
ja Israeliin kytköksissä olevia aluksia.
Yhdysvaltain sotalaivat, joista osa on edellä, osa perässä ja osa rinnalla, -
yrittävät suojella israelilaisia aluksia kaikin mahdollisin tavoin.
Mutta nyt Yhdysvallat yrittää sitouttaa muita maita -
israelilaisten ja Israeliin kytköksissä olevien alusten suojelemiseen.
Iranin tukeman Ansar Allahin motossa julistetaan, -
että järjestön tavoitteena on tuhota Israel ja Yhdysvallat.
Huthipäällikkö sanoi tv-puheessa, että jokainen alus, -
joka yrittää estää Ansar Allahia iskemästä meriliikenteeseen, -
joutuu itse Ansar Allahin iskujen kohteeksi.
Emme seuraa toimettomina, -
jos Yhdysvallat yrittää eskaloida tilannetta -
hyökkäämällä maatamme vastaan.
Jos joku amerikkalaistaho iskee meidän maatamme vastaan, -
me iskemme sitä vastaan.
Yhdysvaltojen sotalaivoista, intresseistä ja muista aluksista -
tulee ohjustemme, lennokkiemme ja sotilasoperaatioidemme kohteita.
Eskalaation mahdollisuus Iranin jemeniläisliittolaisen -
sekä merenkulun vapautta Punaisellamerellä turvaavan, -
USA:n johtaman iskuryhmän välillä on kasvanut.
Samaan aikaan USCentcom ilmoitti, -
että irakilaiset militiat, joiden uskotaan olevan kytköksissä Iraniin, -
tekivät eilen uuden iskun Al-Assadin tukikohtaan, jossa on USA:n joukkoja.
Irakilaisten terroriryhmien isku Yhdysvaltain Irakin-tukikohtaan -
oli provosoimaton hyökkäys.
Silti Irakissa ja Syyriassa toimiva Isisin-vastainen länsiliittouma -
tyytyi vain antamaan tiedon iskun lähtöpaikasta -
Irakin turvallisuusjoukoille.
Raporttien mukaan Irakin joukot löysivät ja takavarikoivat paikalta -
rakettien laukaisualustaksi muunnetun kuorma-auton.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii täysin lahjoitusten varassa -
ja on voittoa tavoittelematon toimija.
Kaikki ohjelmamme ovat saatavilla ilmaiseksi.
Jos tuotantomme on siunannut sinua ja haluat tukea meitä kustannuksissa,-
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen